

VLADA REPUBLIKE HRVATSKE

Zagreb, 7. listopada 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  **Predlagatelj:** | Ministarstvo unutarnjih poslova  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o pružanju žurne pomoći poplavom pogođenim područjima u Bosni i Hercegovini |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**PRIJEDLOG**

 Na temelju članka 11. stavka 1. Zakona o sustavu civilne zaštite („Narodne novine“, br. 82/15., 118/18., 31/20., 20/21. i 114/22.) i članka 3. Zakona o strateškim robnim zalihama („Narodne novine“, broj 141/22.), Vlada Republike Hrvatske je na sjednici održanoj 7. listopada 2024. donijela

**O D L U K U**

**o pružanju žurne pomoći poplavom pogođenim područjima u Bosni i Hercegovini**

**I.**

Vlada Republike Hrvatske upućuje žurnu pomoć Bosni i Hercegovini, poplavom pogođenim područjima, prema potrebama koje su iskazane.

**II.**

Žurna pomoć Bosni i Hercegovini sastoji se od materijalne pomoći iz raspoloživih zaliha Ministarstva unutarnjih poslova i Ministarstva gospodarstva te modula srednje kategorije za urbano traganje i spašavanje Državne intervencijske postrojbe Ravnateljstva civilne zaštite, kako slijedi:

Ministarstvo unutarnjih poslova – Ravnateljstvo civilne zaštite:

- kontejner – 5 komada, vrijednosti 21.500,00 eura

Ministarstvo gospodarstva – Ravnateljstvo za robne zalihe:

- kontejner – 10 komada, vrijednosti 43.000,00 eura

- pumpa – 20 komada, vrijednosti 27.502,00 eura

Modul za urbano traganje i spašavanje se sastoji od:

* 37 spasitelja
* 2 potražna psa.

**III.**

Zadužuje se Ministarstvo unutarnjih poslova - Ravnateljstvo civilne zaštite za organizaciju slanja žurne pomoći iz točke II. ove Odluke.

**IV.**

Za organizaciju slanja žurne pomoći iz točke II. ove Odluke odobrava se Ministarstvu unutarnjih poslova – Ravnateljstvu civilne zaštite izuzeće od provedbe postupka javne nabave, temeljem članka 131. stavka 1. točke 3. Zakona o javnoj nabavi („Narodne novine“, br. 120/16. i 114/22.).

**V.**

Financijska sredstva potrebna za provedbu ove aktivnosti osigurana su u okviru Državnog proračuna Republike Hrvatske za 2024. godinu na pozicijama Ministarstva unutarnjih poslova i Ministarstva gospodarstva.

**VI.**

Ova Odluka stupa na snagu danom donošenja.

KLASA:

URBROJ:

Zagreb,

 **PREDSJEDNIK**

 **mr. sc. Andrej Plenković**

**OBRAZLOŽENJE**

Obilne padaline pogađaju središnju i južnu Bosnu i Hercegovinu od 3. listopada, izazivajući raširene bujične poplave i klizišta.

Najviše pogođeno područje je oko Jablanice, grada smještenog uz rijeku Neretvu, na glavnom putu između gradova Mostara i glavnog grada Sarajeva, otprilike 70 km (40 milja) prema sjeveroistoku. Poplavama su pogođeni i Konjic, Buturović polje, Fojnica, Kiseljak i Kreševo.

Nekoliko rijeka, uključujući Neretvu, izlilo se iz korita, poplavivši brojne gradove i sela. Šteta na infrastrukturi je velika, a ceste, mostovi i željezničke pruge odnijeti su ili zapriječeni krhotinama. Klizišta su zatrpala kuće pod kamenjem i zemljom, posebno u brdovitim područjima.

Dana 5. listopada Bosna i Hercegovina aktivirala je Mehanizam Unije za civilnu zaštitu i tražila međunarodnu pomoć u vidu:

- 3 modula za urbano traganje i spašavanje

 - 3 tima sa potražnim psima

 - Smještajne kapacitete (kontejneri, šatori, poljski kreveti, kreveti, i sl.)

 - Bagera na gusjenicama max. težine 7.5 t sa rukovateljima – 10 komada

 - Bager na gusjenicama max. težine 17.5 t sa rukovateljima – 10 komada

 - Bagera za čišćenje riječnog korita sa rukovateljima – 10 komada

 - Modularnog most raspona 20–40 metara – 5 komada

 - Isušivač – 300 komada

 - Pumpe za vodu – 50 komada

 - Agregati za struju – 500 komada.

Na temelju potreba definiranih u zahtjevu, Ministarstvo unutarnjih poslova ponudilo je pomoć 6. listopada, a Bosna i Hercegovina odobrila je pomoć Republike Hrvatske u vidu jednog modula srednje kategorije za traganje i spašavanje iz ruševina, 20 pumpi i 15 stambenih kontejnera. Procijenjena vrijednost materijalne pomoći Ministarstva gospodarstva - Ravnateljstva za robne zalihe je 75.002,00 eura, Ministarstva unutarnjih poslova 21.500,00 eura.

**Ukupna vrijednost pomoći je 92.002,00 eura**.

Kao izraz solidarnosti, Vlada Republike Hrvatske upućuje žurnu pomoć Bosni i Hercegovini iz raspoloživih zaliha Ministarstva unutarnjih poslova, Ministarstva gospodarstva - Ravnateljstva za robne zalihe i to u obliku robe navedene u točki II. Odluke.

Također zadužuje se Ministarstvo unutarnjih poslova - Ravnateljstvo civilne zaštite da organizira slanje žurne pomoći iz točke II. ove Odluke Bosni i Hercegovini.